**Broj: 01-17/22**

**Vareš, 31.01.2022. godine**

Na osnovu člana 4. i 7. Zakona o zakupu poslovnih zgrada i poslovnih prostorija („Službeni list SR BiH“, broj: 11/77, 12/87 i 30/90, i „Sl. list R BiH“, broj: 3/93 i 13/94), člana 4. i 5. Odluke o dodjeli u zakup poslovnih zgrada i poslovnih prostora Općine Vareš, broj: 01-50/17 od 28.02.2017. godine i broj 01-269/21 od 29.12.2021. godine i člana 22. Statuta Općine Vareš-Prečišćen tekst, broj:01-162/12 od 11.09.2012. godine, Općinsko vijeće Vareš, na 12. sjednici održanoj 31.01.2022. godine, d o n o s i

**O D L U K U**

**o uslovima i načinu davanja u zakup poslovnog prostora**

**u vlasništvu Općine Vareš**

**Član 1.**

Općina Vareš izdaje u zakup poslovni prostor u zgradi zvana „Kapitalna“, prva i druga etaža, izgrađen na zemljištu označenom k.č 1416 k.o Vareš , naziv parcele „Upravna zgrada“ površine 361 m², sa garažom u prizemlju u kojoj se nalazi kotlovnica etažnog grijanja objekta površine 22,32 m2 koje se nalaze u ulici Rudarska broj 2 u Varešu.

Korisna površina prve i druge etaže iznosi 420 m² (2x 210 m² )

**Član 2.**

Izdavanje poslovnog prostora sa garažom iz člana 1. ove Odluke izvršiće se putem javnog oglasa pribavljanja pismenih ponuda.

**Član 3.**

Poslovni prostor sa garažom iz člana 1. ove Odluke izdaje se za potrebe obavljanja zdravstvene djelatnosti na period od 5 godina, uz mogućnost produženja.

**Član 4.**

Poslovni prostor sa garažom se izdaju bez naknade u skladu sa Odlukom o dopuni Odluke o dodjeli u zakup poslovnih zgrada i poslovnih prostora Općine Vareš , broj 01-269/21 od 29.12.2021. godine.

**Član 5.**

Prijavu za izdavanje u zakup poslovnog prostora mogu podnijeti pravna lica koja su registrovana za obavljanje zdravstvene djelatnosti.

Prednost kod izbora ponude imat će ponuđač čija je procjena investicije u objekat veća, vrijeme od početka izdavanja u zakup do početka rada manji, čija su ulaganja u opremu i enterijer veći i koji planira zaposliti veći broj lica.

**Član 6.**

Poslovni prostor sa garažom se izdaju u zatečenom stanju, a svi toškovi koji nastanu radi privođenja- uređenja istih u funkcionalno stanje u svrhu zadovoljavanja svojih potreba, idu na teret zakupoprimca.

**Član 7.**

Oglas o izdavanju u zakup poslovnih prostora objavit će se u jednom od dnevnom listu „Oslobođenje“ , web stranici i na oglasnoj tabli Općine Vareš.

**Član 8.**

Postupak izdavanja u zakup poslovnih prostora iz člana 1. ove Odluke, sprovodi Komisija za izdavanje poslovnih prostora u zakup, koju je imenovalo Općinsko vijeće Vareš.

**Član 9.**

Postupak izdavanja u zakup poslovnih prostora sprovest će se u skladu sa Odlukom Općinskog vijeća o dodjeli u zakup poslovnih zgrada i poslovnih prostora Općine Vareš, broj: 01-50/17 od 28.02.2017. godine, Odluke o dopuni Odluke o dodjeli u zakup poslovni zgrada i poslovnih prostora Općine Vareš broj 01-269/21 od 29.12.2021. godine i ovom Odlukom.

**Član 10.**

Ovlašćuje se Općinski načelnik Vareš da sa najpovoljnijim ponuđačem zaključi Ugovor o zakupu poslovnog objekta sa garažom, kojim će se bliže definisati prava i obaveze ugovornih strana.

**Član 11.**

Ova Odluka stupa na snagu danom donošenja a objaviti će se na oglasnoj tabli Općine Vareš.

**PREDSJEDAVAJUĆA  
 OPĆINSKOG VIJEĆA**

**Mahira Brkić**

Odluka objavljena na oglasnoj tabli dana 01.02.2022. godine.

**OPĆINSKI NAČELNIK**

**Zdravko Marošević**

O b r a z l o ž e n j e

Pravni osnov:

Članom 4. i 7. Zakona o zakupu poslovnih zgrada i prostorija („Službeni list SR BiH“, broj: 11/77, 12/87 i 30/90, i „Sl. list R BiH“, broj: 3/93 i 13/94), i članom 4. i 5. Odluke o dodjeli u zakup poslovnih zgrada i poslovnih prostora Općine Vareš, broj: 01-50/17 od 28.02.2017. godine i Odluke o dopuni Odluke o dodjeli u zakup poslovni zgrada i poslovnih prostora Općine Vareš broj 01-269/21 od 29.12.2021. godine propisano je da Općinsko vijeće donosi odluku o raspisivanju javnog oglasa za dodjelu u zakup poslovnih prostorija na prijedlog Općinskog načelnika, a putem javnog oglasa .

Razlozi donošenja:

Općina Vareš je vlasnik nekretnina u dijelu 2/3 poslovnog objekta zvanog „Kapitalna“ izgrađen na zemljištu označenom kao k.č. broj 1416 k.o Vareš, Upravna zgrada površine 361 m², a u naravi vlasnik dvije etaže zgrade Kapitalne sa garažo u kojoj se nalazi kotlovnica za etažno grijanje poslovnih prostora koji se nalaze u ulici Rudarska br 2 u Varešu.

Upis prava vlasništva stečeno je na osnovu Odluke o zamjeni nekretnina i na osnovu Ugovora o zamjeni nekretnina zaključenog između „Alma-Ras“ d.o.o. Olovo i Općine Vareš.

Zbog interesovanja poliklinike „Eurofarm Centar“ za otvaranje i pružanje zdravstvenih usluga u prostorijama „Kapitalne“ potrebna je Odluka Općinskog vijeća za raspisivanje Javnog oglasa za davanje u zakup poslovnih prostorija u vlasništvu Općine Vareš.

**PREDLAGAČ**

**OPĆINSKI NAČELNIK**

**Zdravko Marošević**